RESOLUCIÓN POLA QUE SE APROBAN AS BASES PARA CUBRIR, EN RÉXIME DE INTERINIDADE, A PRAZA DE ENXEÑEIRO TÉCNICO DE OBRAS PÚBLICAS (ITOP).
ADMINISTRACIÓN LOCAL — Municipal — Porriño, O (Persoal, oposicións, 22/01/2020)

Por Decreto da Alcaldía de data 12 de decembro de 2019, ditado no expediente Nº. 4949/2019, aprobáronse as Bases seguintes: O obxecto das presentes bases e convocatoria é a urxente cobertura, en réxime de interinidade e polo sistema de concurso oposición, da praza de Enxeñeiro Técnico de Obras Públicas (ITOP) que está vacante na vixente plantilla do orzamento do ano 2018 do concello do Porriño (prorrogado para o 2019), e encadrada dentro do persoal funcionario de carreira na escala de administración especial, subescala técnica, clase técnicos medios, grupo A, subgrupo A2, nivel 24, ao teor do artigo 10.1. a) do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (TRLEBE) e do artigo 23.2. a) da Lei 2/2015, do 29 de abril, do emprego público de Galicia (LEPGA). O funcionario/a interino nomeado para cubrir a devandita praza interinamente cesarán, ademais de polas causas previstas no artigo 10 e 63 TRLEBEP e 24 e 64 da LEPGA, ou por calquera outra causa de perda de relación de servicio previstas na normativa de aplicación aos empregados públicos, cando finalice a causa que deu lugar a seu nomeamento, ou a praza sexa cuberta definitivamente ou sexa amortizada. Durante a relación funcionarial lle será de aplicación a normativa vixente sobre incompatibilidades do persoal ao servicio da administración pública. As retribucións brutas anuais a percibir serán as consignadas no orzamento vixente para a devandita praza. Para ser admitidas neste proceso selectivo as persoas aspirantes deberán reunir os seguintes requisitos: a) Ter nacionalidade española ou atoparse comprendido no eido de aplicación do artigo 57 do TRLEBE e 52.1 e 2 da LEPGA relativos ao acceso ao emprego público de nacionais doutros estados membros da Unión Europea. b) Ter cumpridos os dezaseis anos de idade e non exceder, no seu caso, a idade máxima de xubilación forzosa, para o acceso ao emprego público. c) Posuír, ou cumprir os requisitos necesario para obter o título de Enxeñeiro Técnico de Obras Pública en calquera das súas especialidade ou aquel que habilite par ao exercicio desta profesión regulada, segundo establecen as Directiva Comunitarias ou o título de Grao en enxeñería civil ou equivalentes, na data de finalización do prazo de presentación de solicitudes. No caso de equivalencia ou homologación de titulacións esta deberá xustificarse co certificado expedido polo organismo competente para establecelas. En todo caso a equivalencia deberá ser aportada polo aspirante mediante certificación expedida ao efecto pola Administración competente en cada caso. Os aspirantes con titulacións obtidas no estranxeiro deberán acreditar que están en posesión da correspondente convalidación ou credencial que acredite, no seu caso, a homologación. d) Posuír as capacidades e aptitudes físicas e psíquicas que sexan necesarias para o desempeño da devandita praza. e) Non ter sido separado mediante expediente disciplinario do servizo de ningunha Administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ó corpo ou escala de persoal funcionario do cal a persoa foi separada ou inhabilitada. No caso de nacionais doutros estados, non estar inhabilitado ou en situación equiva-lente, nin ter sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. f) Non estar incurso en ningún dos supostos de incompatibilidade previstos na Lei 53/1984, de 26 de decembro e no TRLEBE. g) Ter aboada a cantidade de 23,89 euros, polos dereitos de participación no proceso selectivo, mediante ingreso na conta corrente aberta a nome deste Concello en ABANCA Corporación Bancaria, S. A (sucursal do Porriño), IBAN ES55 2080 5054 02 31 1001 7139. No xustificante do devandito aboamento, que se deberá achegar coa solicitude, deberá facer constar nome e apelidos do opositor e o concepto “cobertura interina da praza de ITOP”. (En ningún caso a mera presentación do xustificante do pagamento dos dereitos de exame suporá substituír o trámite de presentación en tempo e forma da solicitude). Tódolos requisitos anteriores deberán posuírse no momento de finalizar o prazo de presentación de solicitudes e mantelos durante todo o proceso selectivo.1. As solicitudes dirixiranse á Sra. Alcaldesa do Concello do Porriño, e presentaranse no Rexistro Xeral deste Concello, en horario de 9:00 a 14:00 horas de luns a venres, durante o prazo de 20 días naturais contados a partir do día seguinte a aquel en que se publique o anuncio da convocatoria no Diario Oficial de Galicia (DOG), prorrogándose ata o primeiro día hábil seguinte, se o prazo terminase en un día inhábil. As solicitudes formularanse na forma que determina o artigo 66 da Lei 39/2015 do Procedemento Administrativo Común das Administracións Públicas (LPACAP) ou conforme ó modelo que se acompaña como Anexo II a estas bases, e conterá, polo menos, os datos persoais do/a solicitante, co seu enderezo, a denominación da praza convocada, e unha declaración expresa de que reúne os requisitos esixidos nestas bases da convocatoria. As solicitudes tamén poderán presentarse nas demais formas que determina o artigo 16.4 da LPACAP. No caso de que non se presente directamente no rexistro xeral do Concello do Porriño o aspirante deberá dirixir por Fax ao número 986.33.58.50 unha copia selada da solicitude na que figure a data de presentación no rexistro correspondente, no mesmo día da súa presentación, aos efectos de que poida ser incluída na relación de admitidos/as. As solicitudes que se presenten a través da oficina de correos deberán entregarse en sobre aberto para seren seladas e datadas polo empregado que admita o envío antes de seren certificadas. As solicitudes subscritas por españois no estranxeiro poderán cursarse, no prazo sinalado, a través das representacións diplomáticas ou oficinas consulares de España no estranxeiro, que a remitirán seguidamente ao organismo competente. Xunto coa solicitude se achegará a documentación seguinte: Os aspirantes quedan vinculados aos datos que fagan constar na súa solicitude, se ben os erros de feito que poidan advertirse poderán corrixirse ou repararse en calquera momento, ben de oficio, ben a instancia de parte.2. As presentes bases publicaranse no Boletín Oficial da Provincia de Pontevedra (BOPDEPO), no taboleiro de anuncios da Sede electrónica e no taboleiro físico de anuncios do Concello do Porriño, sen prexuízo da súa publicación, de forma complementaria, na páxina web municipal www.oporrino.org, e un anuncio da convocatoria no DOG, computándose o referido prazo de presentación de solicitudes, en calquera caso, e tal como quedou dito, dende a publicación no DOG.3. Aqueles aspirantes que estean en situación de discapacidade e soliciten adaptación de tempo e medios para a realización das probas da fase de oposición, deberán achegar xunto coa documentación mencionada, a seguinte: a) Solicitalo de modo expreso na súa instancia, concretando as adaptacións concretas que pretende. b) Achegar fotocopia compulsada de ditame técnico facultativo emitido polo órgano técnico de cualificación do grado de minusvalía competente, acreditando de forma fidedigna a deficiencia ou deficiencias permanentes que deron orixe ao grado de minusvalía recoñecido, a efectos de que o órgano de selección poida valorar a procedencia ou non das adaptacións solicitadas. Só se poderá solicitar e outorgar esta adaptación se o aspirante presenta especiais dificultades para a realización das probas de oposición e así se acredita co ditame técnico facultativo e estas adaptacións gardan relación directa coa proba a realizar. As adaptacións de tempo deberán axustarse ao previsto na Orden PRE/1822/2006 de 9 de xuño, do Ministerio da Presidencia. Unha vez rematado o prazo de presentación de solicitudes a Alcaldía ditará resolución pola que declara aprobada a lista provisional de admitidos/as e excluídos/as, con especificación, no seu caso, das causas que motivaron a exclusión, así como a designación do tribunal do procedemento selectivo. A devandita resolución publicarase no taboleiro de anuncios da Sede electrónica e no taboleiro físico de anuncios do Concello do Porriño, sen prexuízo da súa publicación, de forma complementaria, na páxina web municipal www.oporrino.org, concedéndose un prazo de 10 días hábiles c ontados a partir do seguinte ao da publicación, para poder emendar, no seu caso, os erros ou defectos que motivaron a exclusión, así como para promover a recusación dos membros do tribunal. Rematado o prazo anterior, a Sra. Alcaldesa dictara resolución pola que aprobará a lista definitiva de admitidos e excluídos ao proceso selectivo, e fixará o lugar e a data da constitución de tribunal e da valoración dos méritos do concurso, así como a data, hora e lugar do comezo das probas da oposición. Esta resolución publicarase igualmente no taboleiro de anuncios da Sede Electrónica e no taboleiro físico de anuncios do Concello do Porriño, sen prexuízo da súa publicación, de forma complementaria, na páxina web municipal www.oporrino.org.Contra a resolución da alcaldía, aprobatoria da lista definitiva, poderase interpoñer un recurso potestativo de reposición ante o mesmo órgano que a ditou, no prazo dun mes a partir do día seguinte ao desta notificación (artigos 123 e 124 da LPACAP), ou ben un recurso contencioso-administrativo perante o Xulgado do Contencioso-Administrativo de Pontevedra, segundo o artigo 46 da Lei 29/1998, de 13 de xullo, reguladora da xurisdicción contencioso-administrativa. O feito de figurar incluído/a na relación de admitidos/as non significa que se lles recoñeza ós/ás interesados/as a posesión dos requisitos esixidos, os cales deberán ser xustificados documentalmente como se indica nestas bases. O tribunal do proceso selectivo estará formado por cinco membros: un presidente, un secretario e tres vocais que serán designados pola alcaldía, publicándose a súa composición consonte o disposto na base anterior, coa lista provisional de admitidos/as e excluídos/as. O tribunal quedará integrado, ademais, polos respectivos suplentes que serán designados pola alcaldía xunto cos titulares. O tribunal actuará de conformidade cos principios de publicidade, transparencia, obxectividade, igualdade e non discriminación. A pertenza ao Tribunal de selección será sempre a título individual, non pudendo ostentarse en representación nin por conta de ninguén. A composición do Tribunal deberá axustarse aos principios de imparcialidade e profesionalidade das persoas que os integren, e tenderase, así mesmo, á paridade entre muller e home, e os seus membros deberán pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para a participación no proceso selectivo. Non poderá formar parte do tribunal cualificador o persoal de elección ou de designación política, o persoal interino ou persoal laboral temporal e o persoal eventual, nin tampouco as persoas que nos cinco anos anteriores á publicación desta convocatoria realizasen tarefas de preparación de aspirantes a probas selectivas ou colaborasen durante ese período con centros de preparación de opositores. Os membros do tribunal deberán absterse de intervir, comunicándollo ao órgano que os designe, cando concorran neles circunstancias das previstas no artigo 23 da Lei 40/2015, de 1 de outubro, de Réxime Xurídico do Sector Público (en adiante LRXSP), así como cando realizasen tarefas de preparación de aspirantes a probas selectivas de acceso nos cinco anos anteriores á publicación da convocatoria, consonte o disposto no artigo 13.2º do Real Decreto 364/1995, do 10 de marzo, do regulamento xeral de ingreso. Así mesmo, os aspirantes poderán recusar aos membros do tribunal cando concorra neles algunha das circunstancias previstas para abstención de conformidade artigo 24 da LRXSP. Todos os membros do tribunal terán voz e voto. O tribunal non poderá constituírse nin actuar sen a asistencia do Presidente e do Secretario ou, no seu caso, quen lles substitúan, e da metade, polo menos, dos seus membros. O tribunal cualificador adoptará as medidas precisas naqueles casos en que resulte necesario co fin de que as persoas aspirantes con discapacidade gocen de similares condicións para realizaren os exercicios que as do resto de aspirantes, dispoñendo, no seu caso, as posibles adaptacións de tempo e de medios. O tribunal, por medio do seu Presidente, poderá dispor a incorporación aos seus traballos de asesores especialistas, con voz pero sen voto, quen colaborarán co órgano de selección exclusivamente no exercicio das súas especialidades técnicas. Aos membros e aos citados asesores que colaboren co tribunal que asistan ás súas sesións, aboaránselles indemnizacións por asistencia e, cando cumpra, por dietas e gastos de viaxe, nas contías establecidas na lexislación vixente no momento dos devengos. As indemnizacións dos asesores agás disposición en contrario, serán as establecidas para os vogais. O tribunal está facultado para resolver cantas dúbidas poidan exporse e para adoptar os acordos que garantan a boa orde da convocatoria, en todo o non previsto polas presentes bases e normativa aplicable. Contra as propostas finais dos aspirantes aprobados e, en xeral, contra os actos de trámite, se estes últimos deciden, directa ou indirectamente, o fondo do asunto, determinan a imposibilidade de continuar o procedemento, producen indefensión ou prexuízo irreparable a dereitos e intereses lexítimos, e que non esgoten a vía administrativa, se poderá interpoñer recurso de alzada en base ao artigo 121 da LPACAP ante a alcaldía, no prazo de un mes a contar desde o día siguiente ao da súa notificación, ou da súa publicación no taboleiro de anuncios da Sede electrónica e no taboleiro físico de anuncios do Concello do Porriño, sen prexuízo da súa publicación, de forma complementaria, na páxina web municipal www.oporrino.org.Transcorridos tres meses desde a interposición sen que recaia resolución, se poderá entender desestimado o recurso, quedando expedita a vía do recurso contencioso administrativo. As resolucións do tribunal vinculan á Administración, sen prexuízo de que esta, no seu caso, poida proceder á súa revisión, conforme ao previsto nos artigos 106 e seguintes da LPACAP. Previamente á fase de oposición realizarase a fase de concurso, que non terá carácter eliminatorio. Os méritos, que o Tribunal comprobará e valorará, deberán ser alegados e debidamente xustificados, mediante orixinal ou fotocopia compulsada, polos aspirantes ao Concurso-Oposición, dentro do prazo de presentación de instancias ou solicitudes. Os mesmos poderán ser presentados no rexistro electrónico do concello do Porriño ou en calquera dos referidos no art.16 de LPACAP. No suposto de que a presentación de documentación se efectúe a través de sede electrónica, o aspirante deberá presentar os orixinais no momento no que así sexa solicitado polo Tribunal. Todo aquel mérito que o aspirante non alegue ou non acredite debidamente, no será tido en conta. O resultado da cualificación dos méritos publicaranse no taboleiro de anuncios da Sede electrónica e no taboleiro físico de anuncios do Concello do Porriño, sen prexuízo da súa publicación, de forma complementaria, na páxina web municipal www.oporrino.org.Os interesados poderán formular reclamacións e/o alegacións que estimen oportunas ante o tribunal seleccionador no prazo de 3 días hábiles, contados a partir do día seguinte ao da publicación das puntuacións outorgadas na fase de concurso nos devanditos taboleiro de anuncios do Concello do Porriño. O concurso consistirá na valoración polo Tribunal dos méritos acreditados documentalmente, segundo o seguinte baremo: — Por cada mes completo de servicios no desempeño de prazas ou postos de traballo relacionados coas funciones propias da escala de administración especial, subescala técnica, clase enxeñeiro técnico de obras públicas obxecto desta convocatoria, en concellos: 0,10 puntos, hasta un máximo de 2 puntos. Para a valoración do devandito mérito, deberá acreditarse mediante certificado do Concello no que conste a escala, clases e categoría da praza ou posto desempeñado. — Por cada mes completo de servicios en prazas ou postos de traballo como Enxeñeiro Técnico de Obras Públicas tanto do sector público como privado, 0,10 puntos, hasta un máximo de 1 punto. Para a valoración do devandito mérito, deberá acreditarse: — No sector públ ico mediante certificado da Administración Pública. competente con expresión da relación xurídica (funcionario ou persoal laboral), praza e posto de traballo desempeñados, data de toma de posesión e/ou cese do período de prestación efectiva de servizos. — No sector privado, debera presentarse necesariamente contratos de traballo (alta e baixa) nos que conste a categoría profesional e posto desempeñado e informe de vida laboral expedido por la Tesourería Xeral da Seguridade Social con expresión do grupo de cotización dos períodos cotizados (Grupo de cotización 2 para servicios como Enxeñeiro Técnico ou categoría análoga). En caso de contradicción entre o contrato e o informe de vida laboral en canto á categoría laboral, estarase á definición que por este concepto figura no contrato laboral. En caso de omitirse la categoría laboral no contrato estarase ao grupo de cotización que figure no informe de vida laboral. Non serán obxecto de valoración os contratos que non figuren no certificado ou informe de vida laboral expedido pola Tesourería Xeral da Seguridade Social, nin cando non se aporte no expediente esta certificación ou informe de vida laboral xunto cos contratos correspondentes aos méritos que se alegan mediante a presentación de contratos de traballo (alta e baixa) nos que conste a categoría profesional e praza/posto desempeñado e informe de vida laboral expedido pola Tesourería Xeral da Seguridade Social, con expresión do grupo de cotización dos períodos cotizados (Grupo cotización 2 para servizos como Enxeñeiro Técnico ou categoría análoga). Non se terá en conta os citados servizos prestados como persoal eventual ou de confianza. A experiencia que non se considere debidamente acreditada non será puntuada. – Por cada sobresaínte ou matrícula de honor (de 9 a 10) na obtención da titulación esixida: 0,10 puntos, ata un máximo de 3 puntos. Para a valoración do devandito mérito, este deberá acreditarse mediante certificación académica orixinal ou fotocopia compulsada. a) Pola realización de cursos de formación, relacionados coas funciones propias da praza convocada impartidos por centros legalmente autorizados e recoñecidos, se outorgará a puntuación siguiente, ata un máximo de 1 punto. Os cursos nos que non se especifique a súa duración en horas non serán valorados. Os cursos con duración inferior a 20 horas non serán valorados. Os cursos acreditaranse mediante fotocopia compulsada do documento que acredite a súa realización. b) Pola obtención de outra titulación académica diferente da presentada como requisito, relacionada coa praza convocada, 1 punto. Para a valoración do devandito mérito, este deberá acreditarse co orixinal ou fotocopia compulsada do título ou do abono das taxas para súa expedición. Por cada exercicio superado en probas para a cobertura en propiedade de prazas de enxeñeiro técnico de obras públicas, da escala de administración especial, subescala técnica, clase técnicos medios, grupo A, subgrupo A2, 0,50 puntos por exercicio hasta un máximo de 2 puntos. Para a valoración do devandito mérito, este deberá acreditarse mediante certificación expedida pola Administración na que houbese superado o exercicio ou proba correspondente, en orixinal ou fotocopia compulsada. a) A data, a hora e o lugar na que deba constituírse o tribunal, así como o día, hora e lugar para a o comezo do primeiro exercicio da oposición, anunciarase no taboleiro da Sede electrónica e no taboleiro de anuncios físico do Concello do Porriño, sen prexuízo da súa publicación, de forma complementaria, na páxina web municipal www.oporrino.org, xunto coa resolución aprobatoria da lista definitiva de admitidos e excluídos. b) A publicación dos sucesivos anuncios de realización dos restantes exercicios e dos resultados destes efectuarase polo tribunal, con 24 horas de antelación cando menos a tal realización, no lugar onde se haxa celebrado o anterior e nos devanditos taboleiros de anuncios do Concello do Porriño, sen prexuízo da súa publicación complementaria na referida páxina web do Concello do Porriño. c) No caso de que participen persoas con discapacidade que solicitasen adaptacións de tempo e medios, será o órgano de selección o que determine o contido e alcance das adaptacións solicitadas. Para a concesión ou denegación das solicitudes de adaptación, terase en conta que as mesmas non deberán desvirtuar o contido do exercicio, nin implicar a reducción nin menoscabo do nivel de suficiencia esixible para superar o proceso selectivo. Para a adaptación de tempos estarase a Orde PRE/1822/2006, do 9 de xuño pola que se establecen criterios xerais para adaptación de tempos adicionais nos procesos selectivos para o acceso ao emprego público de persoas con discapacidade e normativa de concordante aplicación. Os órganos de selección poderán requirir informe e, de ser o caso, colaboración dos órganos técnicos competentes da administración laboral ou sanitaria da Xunta de Galicia. d) Os aspirantes serán convocados para cada exercicio en chamamento único e perderán o seu dereito os que non comparezan cando se realice, agás en casos alegados e xustificados con anterioridade á realización dos exercicios, os cales serán libremente apreciados polo Tribunal. A non presentación de un aspirante a calquera dos exercicios obrigatorios no momento de ser chamado, determinará automaticamente o decaemento do seu dereito a participar no mesmo e nos sucesivos, quedando excluído, en consecuencia, do procedemento selectivo. Aos efectos previstos neste apartado, o chamamento se considerará único, aínda que haxa que dividirse en varias sesións a realización do exercicio que así o requira, debendo asistir os aspirantes á sesión á que haxan sido convocados. e) Os aspirantes deberán presentarse para a realización de cada exercicio provistos do DNI ou documento fidedigno acreditativo da súa identidade, a xuízo do tribunal, así como dos medios materiais adecuados e necesarios para a práctica dos exercicios. f) Cando as probas non poidan ser realizadas de forma conxunta, a orde de actuación das/os opositores/as iniciarase alfabeticamente polo/a primeiro/a da letra “Q”, de conformidade co establecido na Resolución de 24 de xaneiro de 2019 da Consellería de Facenda (DOG núm.25 de 5 de febreiro de 2019) pola que se fai público o resultado do sorteo realizado a que se refire o Regulamento de selección de persoal da Administración da Comunicade Autónoma de Galicia, ao tratarse dunha convocatoria para o ano 2019. g) En calquera momento o tribunal poderá requirir os/as opositores para que acrediten a súa identidade. h) Se en calquera momento do proceso selectivo chegara a coñecemento do Tribunal que algún dos aspirantes non posúe a totalidade dos requisitos esixidos na convocatoria, deberá propoñer á alcaldía a súa exclusión indicando as inexactitudes ou falsidades observadas para os efectos procedentes, previa audiencia coa persoa interesada, que perderá todos os dereitos que puidesen derivar da súa participación no procedemento. i) Os exercicios celebraranse sen outra asistencia que os membros do tribunal, os colaboradores designados por este e os opositores, agás que o tribunal acorde a realización dalgunha proba que o poida requirir de xeito oral, que se realizarán en sesión pública. J) Non se permitirá o acceso aos locais nos que se realice o exercicio con teléfonos móbiles, axendas electrónicas, reloxos intelixentes ou calquera outro instrumento do que se poida valera persoa aspirante para auxiliarse na realización do exercicio, agás que se atopen totalmente apagados durante o exame. En caso contrario, a persoa aspirante será sancionada coa expulsión do exame e o abandono do proceso selectivo. k) Desde a terminación dun exercicio ou proba e o comezo da/o seguinte deberá transcorrer un prazo mínimo de 48 horas e un máximo de 40 días naturais. A oposición constará dos seguintes exercicios: Primeiro exercicio: De carácter obrigatorio e eliminatorio. Consistirá en contestar por escrito a un cuestionario tipo test de 80 preguntas con tres respostas alternativas, determinado polo Tribunal e baseado no contido do temario da convocatoria (ANEXO I) durante un período de tempo fixado polo Tribunal. O tribunal disporá os medios que estime oportunos para garantir o anonimato dos aspirantes na realización do exercicio. Este exercicio cualificarase de cero (0) a dez (10) puntos, sendo necesario para superalo obter un mínimo de cinco (5) puntos. A resposta correcta cualificaranse con 0,125 puntos e a errónea penalizarase con – 0,125. Segundo exercicio: Con carácter obrigatorio e eliminatorio. Consistirá en desenvolver por escrito, dous ou máis supostos teóricos-prácticos, que determinará o Tribunal e no tempo fixado por este, relacionados coas materias que integran o temario que figuran anexo I destas bases da convocatoria, e que teñan relación coas tarefas propias de enxeñeiro técnico de obras públicas, grupo A subgrupo A2. Durante o desenvolvemento desta proba os aspirantes poderán, en todo momento, facer uso dos textos legais dos que acudan provistos en soporte papel; non se permitirá o manexo de textos comentados, libros de formularios, nin de dispositivos dixitais. Neste exercicio avaliarase a capacidade de análise e a aplicación razoada dos coñecementos teóricos á resolución dos problemas prácticos presentados. A cualificación do exercicio será de cero (0) a dez (10) puntos; queda eliminado/a o/a aspirante que non obteña un mínimo de cinco (5) puntos. Terceiro exercicio: Coñecemento do galego. Con carácter obrigatorio e eliminatorio. Obrigatorio soamente para os aspirantes que non acrediten o nivel de coñecemento do idioma galego CELGA 4 ou equivalente debidamente homologado polo órgano competente en materia de política lingüística da Xunta de Galicia. Este exercicio consistirá na traducción directa ou inversa dun ou varios textos, en castelán ou galego. Os textos serán escollidos polo Tribunal cualificador do proceso selectivo inmediatamente antes de celebrarse a proba, correspondéndolle ao Tribunal a fixación tanto do tempo para realizar a proba como o nivel de coñecemento esixido para superar a mesma. Este exercicio será cualificado de apto ou non apto. Estarán exentos da realización deste exercicio os/as aspirantes que acrediten posuír o título CELGA 4 ou equivalente, segundo o disposto na Orde de 16 de xullo de 2007, pola que se regulan os certificados oficiais acreditativos dos niveis de coñecemento da lingua galega no seus anexo I. (Esta exención haberán de acreditala documentalmente xunto coa solicitude de participación no proceso selectivo.). Os aspirantes que non acreditasen estar en posesión do CELGA 4 ou equivalente e que non superasen esta proba quedarán excluídos do proceso selectivo. A cualificación de cada un dos devanditos exercicios da oposición será a media aritmética das puntuacións outorgadas por tódolos membros asistentes do Tribunal. Cando entre dúas puntuacións outorgadas por membros do Tribunal exista unha diferencia superior a tres enteiros, serán automaticamente excluídas as dúas cualificacións, maior e menor das puntuacións outorgadas, calculándose a media aritmética coas puntuacións outorgadas polos demais membros do Tribunal. No suposto de empate nas puntuacións de dous ou máis aspirantes, este dirimirase tendo en conta a maior puntuación obtida no primeiro exercicio e se isto non fose suficiente, pola puntuación obtida nos sucesivos exercicios ata que o empate se resolva. De persistir o empate este resolverase mediante sorteo, cuxa realización se anunciará, para a posible presencia dos aspirantes afectados, sinalando o lugar, día e hora da súa celebración, mediante anuncio publicado, cunha antelación mínima de 48 horas, no taboleiro da Sede Electrónica e no taboleiro de Edictos do Concello do Porriño, sen prexuízo da súa publicación, de forma complementaria, na devandita páxina web municipal www.oporrino.org Os membros do tribunal só poderán cualificalos exames daqueles aspirantes ós que corrixiran o exame ou presenciaran a súa lectura, no seu caso. Concluído cada un dos exercicios da oposición o Tribunal fará pública a relación de aspirantes que o superasen por orden decrecente de puntuación, no taboleiro da Sede Electrónica e no taboleiro de Edictos do Concello do Porriño, sen prexuízo da súa publicación, de forma complementaria, na devandita páxina web municipal www.oporrino.org.Os opositores non incluídos na devandita relación terán a consideración de non aptos quedando eliminados da oposición. Os aspirantes poderán formular reclamacións e/ou alegacións que estimen oportunas en relación coas cualificacións obtidas, ante o Tribunal, no prazo de 3 días hábiles, contados a partir do día seguinte ao da publicación das puntuacións outorgadas no taboleiro da Sede electrónica e no taboleiro físico de anuncios do Concello do Porriño, sen prexuízo da súa publicación, de forma complementaria, na devandita páxina web www.oporrino.org. Logo de sumadas as puntuacións totais da fase de concurso e da oposición o tribunal fará públicas a relación de aprobados, por orde decrecente de puntuación, e a proposta de nomeamento de funcionario interino para o obxecto da convocatoria a favor do candidato que obteña a maior puntuación total final, que será publicada no taboleiro da Sede Electrónica e no taboleiro de Edictos do Concello do Porriño, sen prexuízo da súa publicación, de forma complementaria, na devandita páxina web municipal www.oporrino.org. O aspirante proposto achegará dentro do prazo de 3 días hábiles, contados desde a publicación da citada relación a documentación seguinte: — Certificación médica oficial estendida en impreso, editado polo Consello Xeral de Colexios Oficiais de Médicos de España, debendo amais levar estampado o selo do colexio médico provincial en que este certificado sexa estendido ou se o médico pertence a unha entidade sanitaria pública no impreso oficial da devandita entidade, para acreditar posuír as capacidades e aptitudes físicas e psíquicas que sexan necesarias para o desempeño das funcións ou tarefas de enxeñeiro técnico de obras públicas. — Fotocopia compulsada do documento no que conste o número de afiliación á seguridade social (cartilla da seguridade social, tarxeta sanitaria, vida laboral ou documento similar que acredite tal extremo). De non achegar dita documentación no devandito prazo, agás causa de forza maior, ou se da documentación achegada non quedase acreditado que cumpre os requisitos esixidos, decaerá nos seus dereitos, quedando anuladas todas as súas actuacións, sen prexuízo da responsabilidade en que puidera incorrer por falsidade na solicitude. De darse este suposto sería proposto para ser nomeado funcionario interino por substitución transitoria por baixa de maternidade ao seguinte candidato que teña superado o proceso selectivo e obtivese a seguinte maior puntuación. Presentada a documentación requirida na base anterior, o aspirante será formalmente nomeado funcionario interino para o obxecto da convocatoria. O nomeamento notificaránselle ao interesado e publicarase no taboleiro da Sede Electrónica e no taboleiro de Edictos do Concello do Porriño, sen prexuízo da súa publicación, de forma complementaria, na devandita páxina web municipal www.oporrino.org, para que poida tomar posesión do cargo interino. A toma de posesión efectuarase dentro do prazo máximo de cinco días hábiles, contados desde o día seguinte ao de notificación do citado nomeamento. No acto de toma de posesión o nomeado deberá prometer ou xurar o cargo na forma establecida legalmente. De non tomar posesión no prazo indicado, sen causa xustificada que deberá ser alegada, xustificada e aceptada o nomeado decaerá nos seus dereitos. Para o suposto de que a persoa nomeada funcionario interino para o obxecto da convocatoria non se presente a tomar posesión dentro do referido prazo ou unha vez tomada posesión, renunciase ou tivera que ser cesado por calquera causa das previstas nestas bases ou na normativa de aplicación ou teñan que ser substituído por algún tipo de incapacidade, maternidade, permisos, vacacións ou causas similares ou por una das situacións administrativas prevista na normativa de aplicación, ou tamén cando se dea algunha das circunstancias previstas no TRLEBEP e na LEPGA, poderá realizarse un novo nomeamento co seguinte aspirante que por orde de puntuación lle corresponda na relación de aprobados (que servirá de lista de reserva) ata que se incorpore o substituído ou finalice a causa que motivou a convocatoria ou se dean as causa de cese previstas nestas bases; e sempre previa presentación da documentación a que se refire a base anterior. Dado o obxecto destas bases e da súa convocatoria o/a aspirante designado/a cesará quedando revocado o seu nomeamento, amais de polas causas de perda da relación do servicio previstas no TRLEBEP e na LEPGA, cando finalice a causa que deu lugar a seu nomeamento. As bases desta convocatoria vinculan a Administración municipal, aos tribunais cualificadores e ós/ás aspirantes que participen no procesos selectivo convocado. A contravención dalgunha das súas normas determinará a exclusión das persoas aspirantes. O proceso selectivo regularase polo disposto nas Bases da convocatoria e, no non previsto nestas, estarase ao establecido na Lei 2/2015, de 29 de abril, do emprego público de Galicia; Lei 7/2004, de 16 de xullo, galega para a igualdade de mulleres e homes; Lei 7/1.985, de 2 de abril, reguladora de bases de réxime local; Real Decreto Lexislativo 781/1.986, de 18 de abril, texto refundido de disposicións legais vixentes en materia de réxime local; Real decreto lexislativo 5/2015, de 30 de outubro polo que se aproba o Texto Refundido da Lei do Estatuto Básico do Empregado Público; Real decreto 364/1995, polo que se aprobou o Regulamento xeral de ingreso do persoal ao servizo da Administración do Estado; Real Decreto 896/1.991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local; Orde APU 1461/2002, de 6 de xuño, sobre selección e nomeamento de persoal funcionario interino; Decreto 95/1.991, do 20 de marzo, polo que se aproba o Regulamento de selección de persoal ó servicio da Administración autonómica de Galicia; Lei 53/1984 de, 26 de decembro de Incompatibilidades do Persoal ao Servicio das Administracións Públicas, e demais disposicións concordantes e de xeral aplicación. O Tribunal está facultado para interpretar as presentes bases da convocatoria, para resolver as dúbidas e incidencias que se presenten e para adoptar os acordos necesarios para a boa orde da selección en todo o non previsto nestas Bases. Así mesmo, o Tribunal poderá declarar durante o transcurso do proceso selectivo como excluídos a aqueles/as aspirantes que fagan uso de calquera actuación fraudulenta na acreditación dos requisitos e méritos requiridos nestas bases. As bases da convocatoria e cantos actos administrativos deriven das mesmas e das actuacións dos tribunais poderán ser impugnadas nos casos e na forma establecidos pola Lei 35/2015 do Procedemento Administrativo Común das Administracións Públicas, a Lei 7/1985, do 2 de abril Reguladora das Bases de Réxime Local, así como na Lei 29/1998, do 13 de xullo, reguladora da Xurisdicción Contencioso Administrativa segundo corresponda. Os interesados autorizan ao Concello do Porriño á publicación, nos taboleiros de anuncios e na páxina web do Concello, dos datos persoais, que consten no expediente da selección e que sexan necesarios publicalos de conformidade con estas Bases. A presentación da documentación requirida para participar no proceso de selección presumirá o consentimento para publicar a información nos termos indicados. TEMA 1.—A Constitución española de 1978. Estrutura. Características xerais. Principios que informan a Constitución Española de 1978. O Título Preliminar da Constitución. Os dereitos fundamentais e as liberdades públicas. TEMA 2.—A organización territorial do Estado, Principios xerais. A Administración Xeral do Estado. As comunidades autónomas. O Estatuto de Autonomía de Galicia. TEMA 3.—O Estatuto Básico de Autonomía de Galicia. Titulo Preliminar. As institucións da Comunidade Autónoma: O Parlamento. O consello da Xunta. O/a Presidente/a. TEMA 4.—Lei 7/1985, de 2 de abril, reguladora de bases de réxime local. O Municipio. Concepto e elementos. Competencias propias e delegadas. Os servicios mínimos. A reserva de servicios. TEMA 5.—Lei 7/1985, de 2 de abril, reguladora de bases de réxime local: Disposicións comúns ás entidades locais. Réxime de funcionamento. Relaciones interadministrativas. Impugnación de actos e acordos e exercicio de accións. Información e participación cidadá. Estatuto dos membros das Corporacións locais. Os Tenentes de Alcalde. A Xunta de Goberno Local. O Concello Pleno. As Comisións Informativas. TEMA 6.—Lei 39/2015, de 1 de outubro, do procedemento administrativo común das Administracións Públicas. Os interesados no procedemento. A actividade das Administracións Públicas. TEMA 7.—Lei 39/2015, de 1 de outubro, do procedemento administrativo común das Administracións Públicas. Dos actos administrativos. Concepto e clases. Elementos. Requisitos dos actos administrativos. Eficacia dos actos. Nulidade e anulabilidad. TEMA 8.—Lei 39/2015, de 1 de outubro, do procedemento administrativo común das Administracións Públicas. Iniciación do procedemento. Ordenación. Instrucción e Finalización do procedemento. Tramitación simplificada do procedemento administrativo. do procedemento. TEMA 9.—Lei 40/2015, de 1 de outubro, de réxime xurídico do Sector Público: Disposicións xerais, principios de actuación e funcionamento do sector público. Disposicións xerais. Órganos das administracións públicas. Competencias. Órganos colexiados: funcionamento e réxime. Abstención e recusación. TEMA 10.-. Lei 40/2015, do 1 de outubro, de Réxime Xurídico do Sector Público: Esixencia da responsabilidade das autoridades e persoal ao servicio das Administracións Públicas. A sede Electrónica. Portal de internet. Firma electrónica del persoal ao servicio das Administracións Públicas. Arquivo electrónico de documentos. TEMA 11.—A Lei 47/2003, de 26 de novembro, Xeral Orzamentaria. Estrutura e principios xerais. Dereitos e obrigas da Facenda Pública. Operacións financeiras coas entidades locais. TEMA 12.—A Lei 9/2017 de Contratos do sector público: Obxecto e ámbito de aplicación da lei 9/2017. Negocios e contratos excluídos. TEMA 13.—A Lei 9/2017 de Contratos do sector público: Disposicións xerais sobre a contratación do sector público. Partes do contrato. Obxecto, presuposto base da licitación, valor estimado, prezo do contrato e a súa revisión. Garantías esixibles nos contratos celebrados coas administracións públicas. TEMA 14.—A Lei 9/2017 de Contratos do sector público: Dos contratos das Administracións Públicas. Preparación dos contratos das Administracións Públicas. Pregos de cláusulas administrativas e de prescricións técnicas. Adxudicación dos contratos das Administracións Públicas. Dos efectos, cumprimento e extinción dos contratos administrativos. Modificación dos contratos. TEMA 15.—A Lei 9/2017 de Contratos do sector público: Os distintos tipos de contratos das Administracións Públicas. Do contrato de obras. Do contrato de concesión de obras. Competencias en materia de contratación nas Entidades Locais e Normas específicas de contratación Pública nas Entidades Locais. TEMA 16- Protección de datos de carácter persoal no ámbito das administracións públicas locais: principios, aplicación, consentimento e información, e dereitos. TEMA 17.—Os bens das entidades locais. Concepto e clasificación dos bens. Réxime de utilización dos bens de dominio público e dos bens patrimoniais. TEMA 18.—Da expropiación por Entidades locais ou por razón de urbanismo. A expropiación forzosa: a potestade expropiatoria. Suxeito, obxecto e causa. O procedemento expropiatorio. Expropiacións especiais e garantías xurisdicionais. Sistemas de expropiación na Lei 2/2016, de 10 de febreiro, do solo de Galicia. TEMA 19.—A Lei 2/2016, de 10 de febreiro, do solo de Galicia: Réxime urbanístico do solo. Planeamento urbanístico. Patrimonios públicos do solo. Intervención na edificación e uso do solo. TEMA 20.—Seguridade e Saúde Laboral. Lexislación vixente. Disposicións específicas de Seguridade e Saúde durante as fases de proxecto e execución das obras. Estudio de Seguridade e Saúde. O coordinador en materia de Seguridade e Saúde. Competencias e responsabilidades. TEMA 21.—Construcción de viais, principios básicos para ou deseño, trazado de nós e enlaces, drenaxes, pasos e outros elementos. Tipos de firmes. TEMA 22.—Sinalización vertical e marcas viarias: Función e significado. Criterios para a súa instalación. Característica. Sinais. Soportes. Pintura. Forma e cor. Situación. Visibilidade, Sinalización variable. TEMA 23.—Semáforos Uso. Funcionamento. Determinación da duración das fases. Coordinación de semáforos. TEMA 24.—Solos: Clasificación e características. Compactación medida da humidade e densidade. TEMA 25.—Demolicións. Movemento de terras. Apeos e entibaciones. TEMA 26.—Explanacións e terrapléns: Operacións previas. Construcción. Maquinaria utilizada. Control de execución e calidade. Capacidade de soporte das explanadas. Protección contra a erosión. TEMA 27.—Desaugue superficial. Drenaxe subterráneo. Emprego de geotextiles en carreteiras. TEMA 28.—Capas granulares, estabilización de solos e gravas tratadas en firmas de carreteiras: Tipos. Posta en obra. Control da calidade e execución. TEMA 29.—Mesturas bituminosas, betunes i emulsiones. Control de calidade. Áridos, filler. Dosificación de mesturas bituminosas. TEMA 30.—Pavimentos urbanos. Tipos. Pavimentos especiais. Pavimentacións en zonas de interese histórico-artístico. TEMA 31.—Conservación e mantemento de firmes: Obxectivos. Niveis de conservación. Determinación das necesidades de conservación. Dimensionamento de reforzos. Instrucción 6.3 – I. C. TEMA 32. – O formigón: Xeneralidades. Clases de formigón. Compoñentes. Elaboración e posta en obra. Control e medición. TEMA 33- A Lei de augas: Principios que a informan e análise do se u contido. TEMA 34.—O dominio publico hidráulico do Estado; bens que o integran. Réxime Económico e Financeiro (cánones). O Organismo de Conca Hidrográfica. a Planificación Hidrolóxica. Infraccións e sancións. TEMA 35.—La utilización do Dominio Público Hidráulico. Servidume e Usos. Facultades do Organismo de Conca. Autorización e Concesións de Auga. Protección e Calidade das Augas e do Dominio Público Hidráulico. Verquidos. TEMA 36.—Tratamento de augas potables. Sistemas e metodoloxía. TEMA 37.—Abastecemento de augas: Proxecto e cálculo de redes. Materiais utilizados. TEMA 38.—Impulsións: Instalacións de bombeo. Deseño. Dimensionamento. Tipos de bombas. Golpe de ariete. TEMA 39.—Depósitos de auga: Tipos, capacidade de regulación e reservas. Elementos de manobra. Regulación e Control. TEMA 40.—Medición e instrumentación no ciclo da auga. Conceptos relativos á metroloxía e á instrumentación. Medidores de presión. Medidores da nivel. Medidores de caudal. Contadores. Medidas de calidade da auga, rexistro e almacenamento de medicións. TEMA 41.—Real Decreto 140/2003, da 7 da febreiro, polo que se establecen os criterios sanitarios da calidade da auga de consumo humano. Texto Consolidado. TEMA 42.—Saneamento: Tipos de redes. Proxecto e cálculo de redes. Materiais utilizados. TEMA 43.—A iluminación pública urbana. Sistemas. Proxecto e cálculo. Definicións básicas. Niveis de iluminación pública. Outras infraestructuras: Enerxía eléctrica. Gas. Teléfonos. Telemática. TV por cable. TEMA 44- Xestión e tratamento de residuos en obras e conservación de carreteiras e no sector da construcción. Normativa. Producción e xestión de residuos de construcción e demolición. Alternativas de uso. Utilización de residuos en obra pública. pneumáticos fóra de uso, escorias de incineradores urbanos e material degradado. A eliminación de residuos mediante depósito en vertedeiro. TEMA 45.—A Lei 10/2014, de 3 de decembro, de accesibilidade e o Decreto 35/2000, de 28 de xaneiro, polo que se aproba o Regulamento de desenvolvemento e execución da devandita Lei de accesibilidade e supresión de barreiras na Comunidade Autónoma de Galicia. Proceso selectivo para cubrir interinamente a praza vacante de Enxeñeiro de Obras Públicas encadrada dentro do persoal funcionario de carreira na escala de administración especial, subescala técnica, clase técnicos medios, grupo A, subgrupo A2, nivel 24. D./D.ª., provisto/a de DNI., con domicilio a efecto de notificacións en., teléfono núm., EXPÓN: Que convocado procedemento selectivo polo sistema de oposición para cubrir en réxime de interinidade a prazas vacante de Enxeñeiro de Obras Públicas encadrada dentro do persoal funcionario de carreira na escala de administración especial, subescala técnica, clase técnicos medios, grupo A, subgrupo A2, nivel 24: cuxo anuncio se publicou no DIARIO OFICAL DE GALICIA, nº. de data., e desexando tomar parte no citado proceso selectivo, DECLARA que son certos os datos consignados nesta solicitude e que na data de remate do prazo de presentación de instancias reúne todos e cada un dos requisitos esixidos nas bases da convocatoria. Polo exposto e declarado, SOLICITA: Que tendo por presentada esta solicitude e documentación que achega coa mesma sexa admitido/a ao proceso selectivo indicado. Documentos que achega:.,. de. de 2019 (Sinatura do/a solicitante) SRA. ALCALDESA- PRESIDENTA DO CONCELLO DO PORRIÑO” Contra este acto, que pon fin á vía administrativa, poderá interpoñerse o RECURSO POTESTATIVO DE REPOSICIÓN ante a Alcaldía no prazo dun mes a contar dende o día seguinte ó da súa notificación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa publicación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124-2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interpoñer recurso contencioso-administrativo, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. O Porriño, na data de sinatura electrónica A alcaldesa Eva García de la Torre Documento asinado dixitalmente na marxe.